جی-پی-تی-٣
ترانسفۆرمەری بەرهەمهێنی پێش-ڕاهێنراوی ٣ (GPT·3) مۆدێلێکی زمانە کە فێربوونی قوڵ بەکاردەهێنێت بۆ بەرهەمهێنانی نووسینی هاوشێوەی مرۆڤ. بە پێدانی سەرەتایەکی دەقی کورت، وتارێک بەرهەم دەهێنێت کە بەردەوامی دەقە کورتە سەرەتاییەکەیە. لە وەشانە جیاوازەکاندا توانای جیاوازی هەیە.

تەلارسازییەکە تۆڕێکی ستانداردی ترانسفۆڕمەرە (لەگەڵ چەند گۆڕانکاریەکی ئەندازیاری) لەگەڵ قەبارەی بێوێنەی وەک بوارێکی ٢٠٤٨-نیشانەیی و 175 ملیار گۆڕاو (کە پێویستی بە 800GB بۆشایی هەیە بۆ هەڵگرتن). ڕێگای ڕاهێنان بریتییە لە "پێش-ڕاهێنانێکی بەرھەمھێنەر" کە مانای ئەوەیە کە ڕاهێنراوە بۆ پێشبینیکردنی ئەوەی کە نیشانەی داهاتوو چیە. مۆدێلەکە "فێربوونی کەم-لێدان" بەکاردەهێنێت لە زۆر ئەرکی بنچینەیی دەقدا.

جی-پی-تی-٣ مۆدێلی پێشبینی زمانی نەوەی سێیەمە لە زنجیرەی GPT-n (و جێگرەوەی GPT-2) کە دروستکراوە لەلایەن ئۆپن-ئەی-ئای، تاقیگەیەکی توێژینەوەی زیرەکی دەستکرد لە سان فرانسیسکۆ. جی-پی-تی-٣, کە لە ئایاری ٢٠٢٠دا بڵاوکرایەوە و لە مانگی تەممووزی ٢٠٢٠دا لە تاقیکردنەوەی بێتا بوو، بەشێکە لە ئاراستەیەک لە سیستەمی پرۆسەی زمانی سروشتی (NLP) بۆ نوێنەرایەتیکردنی زمانە پێش ڕاهێنراوەکان.

کوالیتی ئەو دەقەی کە جی-پی-تی-٣ بەرهەمی هێناوە ئەوەندە بەرزە کە لەوانەیە زەحمەت بێت دیاری بکرێت کە ئایا لەلایەن مرۆڤەوە نووسراوە یان نا، کە هەردوو سوود و مەترسی هەیە. سی و یەک توێژەر و ئەندازیارانی OpenAI لە ٢٨ی ئایاری ٢٠٢٠دا وتارەکەیان پێشکەش کرد کە جی-پی-تی-٣ ی خستەڕوو. لە وتارەکەیان، ئەوان هۆشدارییان دا لەسەر مەترسییەکانی جی-پی-تی-٣ و داوای توێژینەوەیان کرد بۆ کەمکردنەوەی مەترسی: دەیڤد چڵمەرز، فەیلەسوفێکی ئوسترالی، جی-پی-تی-٣ بە "یەکێک لە سەرنجڕاکێشترین و گرنگترین سیستەمی AI کە تا ئێستا بەرهەم هاتووە" وەسف کرد. پێداچوونەوەیەکی نیسانی ٢٠٢٢ لە ڕۆژنامەی نیویۆرک تایمز تواناکانی جی-پی-تی-٣ بە توانای نووسینەوەی شیعرە ڕەسەنەکان بە توانای هاوشێوەی مرۆڤ وەسف کرد.

مایکرۆسۆفت لە ٢٢ی ئەیلوولی ٢٠٢٠ ڕایگەیاند کە مۆڵەتی "تایبەت"ی بەکارهێنانی جی-پی-تی-٣ ی هەیە، خەڵکانی تر دەتوانن ئەی-پی-ئای'ی گشتی بەکاربهێنن بۆ وەرگرتنی دەرهاویشتەکان، بەڵام تەنها مایکرۆسۆسۆفت دەستی دەگات بە مۆدێلی بنەڕەتی جی-پی-تی-٣.

پێڕست 

فێربوونی مەکینە
ژیریی دەستکرد